**Pályázati felhívás**

***Derecske Város Önkormányzata***

**(4130 Derecske, Köztársaság út 87.)**

**Derecske Város Önkormányzatának**

**Polgármestere**

 **nyilvános pályázat útján**

**költségelven** meghatározott lakbér alapján bérbeadásra meghirdeti **a 4130 Derecske, Köztársaság út 81.B lh. I. emelet 6. szám** alatt található

önkormányzati bérlakást

A bérlakás 1 + 2 félszobás 69 m2-es összkomfortos komfortfokozatú.

* + 1. **A bérlakásra megállapított bérleti díj: 899 Ft/m2/hó.**
		2. **A megkötendő lakásbérleti szerződés időtartama:3 év.**

A bérlakás műszaki állapota, jellemzői: 1 nappali, 2 félszoba, konyha, lakóelőtér-étkező, fürdőszoba, kamra, WC, loggia helyiségek.

A bérlakás megtekinthető a bérlakás üzemeltetését ellátó Derecskei Városgazdálkodási Nonprofit Kft.-vel (székhelye: 4130 Derecske, Köztársaság út 90.) előre egyeztetett időpontban.

A pályázatok elbírálása Derecske Város Önkormányzatának az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló önkormányzati rendelet (a továbbiakban: lakásrendelet), annak 3. mellékletében lévő pontrendszer alapján a „Pályázati Szabályzat” alkalmazásával történik.

Érvényesen pályázni csak a Derecskei Közös Önkormányzati Hivatal Jogi és Szervezési Csoportján (4130 Derecske, Köztársaság út 87. „C.” épület, 3. irodahelyiség) átvehető, vagy a [www.derecske.hu](http://www.derecske.hu/) honlapon letölthető, a lakásrendelet 3. mellékletében szereplő „Pályázati Szabályzat” kitöltésével és benyújtásával lehet.

**A pályázatot zárt, megcímezetlen, feladót és más jelet nem tartalmazó borítékban kell benyújtani a Derecskei Közös Önkormányzati Hivatal Jogi és Szervezési Csoportján (4130 Derecske, Köztársaság út 87. „C” épület, 3. irodahelyiség) 2024. június hó 19. napján 16:00 óráig.**

A pályázat beadását követően a pályázónak hiánypótlásra nincs lehetősége.

**A pályázatok elbírálására előreláthatólag 2024. június hónapban kerül sor.**

A nyertes pályázat(ok) sorszáma a Derecskei Közös Önkormányzati Hivatal hirdetőtábláján kifüggesztésre kerül.

Derecske Város Önkormányzata fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.

Derecske, 2024. május 16.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rácz Anikó

polgármester